title: -BOB. XARAJATLAR - Oʻzbekiston respublikasining soliq kodeksi (Yangi tahriri) Oʻzbekiston Respublikasining
text: 2) tegishli xarajatlar amalga oshirilgan chet davlat hududida qoʻllaniladigan tartibga
  muvofiq rasmiylashtirilgan hujjatlar;
  3) boshqa shaklda rasmiylashtirilgan, shu jumladan xizmat safari toʻgʻrisidagi buyruq, yoʻl
  hujjatlari, shartnomaga muvofiq koʻrsatilgan xizmat haqidagi hisobot
  bilan rasmiylashtirilgan
  hujjatlar.
  (6-q.)
  Ushbu Kodeksning 37-bobiga muvofiq, jumladan amortizatsiya qilinadigan aktivlarni
  sotib olish va hisobga olinadigan qoʻshilgan qiymat soligʻining summasi, shu xarajat sifatida
  eʼtirof etilmaydi, bundan ushbu Kodeksning 314-moddasida nazarda tutilgan hollar mustasno.
  (7-q.)
  Agar ayni bir xarajatlar xarajatlarning bir nechta moddasida nazarda tutilgan boʻlsa,
  soliq bazasini hisob-kitob qilishda mazkur xarajatlar faqat bir marta chegirib tashlanadi.
  (8-q.)
  Soliq toʻlovchining qiymati chet el valyutasida ifodalangan xarajatlari milliy
  valyutada qiymati ifodalangan xarajatlar bilan birgalikda hisobga olinadi.
  (9-q.)
  Agar buxgalteriya hisobi toʻgʻrisidagi qonunchilik talablariga muvofiq xarajatni
  eʼtirof etish ushbu Kodeksga muvofiq xarajatni aniqlash va eʼtirof etish tartibidan farq qilsa,
  mazkur xarajat soliq solish maqsadlarida ushbu Kodeksda belgilangan tartibda hisobga olinadi.
  (OʻzR 21.04.2021-y. OʻRQ-683-son Qonuni tahriridagi qism)
  (10-q.)
  Agar ushbu boʻlimda boshqacha qoida nazarda tutilmagan boʻlsa,
  soliq solish
  maqsadlarida, buxgalteriya hisobi toʻgʻrisidagi qonunchilikni qoʻllash chogʻida aktivlar va (yoki)
  majburiyatlarning qiymati oʻzgarganligi munosabati bilan buxgalteriya hisobida aks ettirilgan
  chiqimlarga xarajatlar sifatida qaralmaydi, bundan haqiqatda toʻlangan xarajatlar mustasno.
  (OʻzR
  21.04.2021-y. OʻRQ-683-son Qonuni tahriridagi qism)
  (11-q.)
  Agar ushbu Kodeksda boshqacha qoida nazarda tutilmagan boʻlsa, buxgalteriya
  hisobi toʻgʻrisidagi qonunchilik talablariga muvofiq, uzoq muddatli aktivlarning dastlabki
  qiymatiga va zaxiralarning tannarxiga kiritiladigan xarajatlar amortizatsiya ajratmalari vositasida
  va bunday zaxiralarning tannarxi orqali chegirmalar jumlasiga kiritilishi lozim.
  (OʻzR 29.12.2021-
  y. OʻRQ-741-son Qonuni tahriridagi qism) (Oldingi tahririga qarang)
  (12-q.)
  Ushbu Kodeks 306-moddasining yettinchi qismiga
  muvofiq amortizatsiya
  ajratmalari hisoblanmaydigan uzoq muddatli aktivlarning qiymati mazkur aktivlar ushbu
  Kodeksning 298-moddasida nazarda tutilgan tartibda chiqib ketayotganda soliq bazasini
  aniqlashda hisobga olinadi.
  (OʻzR 29.12.2021-y. OʻRQ-741-son Qonuni tahriridagi qism)
  (Oldingi tahririga qarang)
  (13-q.)
  Soliq toʻlovchining xarajatlariga tuzatishlar kiritish ushbu Kodeksning 332-
  moddasiga muvofiq amalga oshiriladi.
  (14-q.)
  Ushbu Kodeksning 306-316-moddalari va 45-bobida koʻrsatilgan xarajatlar ushbu
  moddaning ikkinchi qismida nazarda tutilgan shartlarga rioya etilgan holda chegirmalar jumlasiga
  kiritiladi.